b'\n_START_ARTICLE_\nGrad Lan\xc5\xa1pre\xc5\xbe (stari grad)\n_START_SECTION_\nZgodovina\n_START_PARAGRAPH_\nGrad Lan\xc5\xa1pre\xc5\xbe se prvi\xc4\x8d omenja v listinah posredno leta 1260, ko vitez Gall in Marina, h\xc4\x8derka Friderika iz Lan\xc5\xa1pre\xc5\xbea (Landspreis), skleneta \xc5\xbeenitni sporazum. Grad je bil izvorni grad vitezov Lan\xc5\xa1pre\xc5\xbekih, de\xc5\xbeelnokne\xc5\xbejih ministerialov, spanheimskih vitezov. Leta 1261 je poznan le Ulrik z Lan\xc5\xa1pre\xc5\xbea, generacijo starej\xc5\xa1ega Friderika se ne omenja. Sorodstvo gospodov Lan\xc5\xa1pre\xc5\xa1kih z bavarskimi Galli omenja Kos. Ulrik pl. z Lan\xc5\xa1pre\xc5\xbea (von Landspreis) se pojavlja \xc5\xa1e leta 1284, kot darovalec posesti   samostanu Sti\xc4\x8dna. Zadnji lan\xc5\xa1pre\xc5\xbeki vitez Bolte\xc5\xbear je umrl leta 1311 v vite\xc5\xa1kem turnirju v Kranju, ko ga je ubil vitez Leopold iz gradu Kamen. Lan\xc5\xa1pre\xc5\xa1ke viteze so do leta 1335 nasledili vitezi Scharffenbergi s Svibnega, in ga imeli kot alod. Jurij Svibenski je leta 1366 zastavil polovico gospostva Ulriku s Turna in jo 1367 prodal Celjskim grofom. Pet let kasneje pa je njegov brat Viljem Svibenski posest prejel od Celjskih nazaj v fevd. Leta 1456, po izumrtju Celjskih je postal de\xc5\xbeelnokne\xc5\xbeji. grad in Harsbur\xc5\xbeani so ga dali v fevd gospodom Gallenbergom, za njimi   pa ga dobijo v fevd vitezi Durrerji. V 16. stoletju je bil najprej lastnik gradu Kri\xc5\xa1tof pl. Gusi\xc4\x8d, ki ga je leta 1572 zamenjal z baronom Janezom Turja\xc5\xa1kim in okoli leta 1581 Janez pl. Gallenberg, ki je odro\xc4\x8dni stari grad opustil in nad potokom Lan\xc5\xa1pre\xc5\xa1\xc4\x8dico, blizu vasi Gomila zgradil nov grad. Gospostvo z novim gradom in opu\xc5\xa1\xc4\x8denim strarim je leta 1592 prodal baronu Janezu Khislu.'